Document ID: 32009D0782

ODLOČBA KOMISIJE
z dne 22. oktobra 2009
o spremembi Odločbe 2006/636/ES o določitvi letne razdelitve zneska podpore Skupnosti za razvoj podeželja po državah članicah za obdobje od 1. januarja 2007 do 31. decembra 2013
(notificirano pod dokumentarno številko C(2009) 8033)
(2009/782/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (1) in zlasti člena 69(4) Uredbe,
ob upoštevanju naslednjega:
(1)
Nemčija in Švedska sta se v skladu s členom 136 Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (2) odločili, da v okviru programov razvoja podeželja, ki jih financira Evropski kmetijski sklad za razvoj podeželja (EKSRP), od leta 2011 dasta na voljo znesek, ki se izračuna v skladu s členom 69(7) iste uredbe in je določen v Prilogi III k Uredbi Komisije (ES) št. 639/2009 (3).
(2)
Odločbo Komisije 2008/788/ES z dne 3. oktobra 2008 o določitvi neto zneskov, ki izhajajo iz uporabe prostovoljne modulacije na Portugalskem za koledarska leta 2009-2012 (4), je razveljavila in nadomestila Odločba Komisije 2009/780/ES (5), da bi bila upoštevana odločitev Portugalske, da za koledarsko leto 2009 ne uporabi prostovoljne modulacije.
(3)
Sklep Komisije 2009/379/ES z dne 11. maja 2009 o določitvi zneskov, ki bodo na voljo EKSRP v skladu z uredbami Sveta (ES) št. 1782/2003, (ES) št. 378/2007, (ES) št. 479/2008 in (ES) št. 73/2009, ter zneskov, ki bodo na voljo za odhodke EKJS (6) je bil spremenjen s Sklepom Komisije 2009/781/ES (7), da bi bili upoštevani ti novi zneski, preneseni v EKSRP ali iz tega sklada.
(4)
V skladu s sprejetjem Odločbe 2009/780/ES in Sklepa 2009/781/ES je treba prilagoditi zneske, ki jih ima na voljo EKSRP, in jih dodati letnim razdelitvam zneska podpore Skupnosti za razvoj podeželja.
(5)
Odločbo Komisije 2006/636/ES (8) je zato treba ustrezno spremeniti -
SPREJELA NASLEDNJO ODLOČBO:
Člen 1
Priloga k Odločbi 2006/636/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 22. oktobra 2009

Labels: 19
5
6
18
15